armvectores/hy_wikipedia_2023 huggingface dataset:
Գիֆենյան ապրանք

Գիֆենի ապրանքներ (անգլ.՝ Giffen goods), ապրանքներ, որոնք չեն ենթարկվում «պահանջարկի օրենքին», այսինքն գների բարձրացմանը զուգընթաց դրանց սպառման ծավալները մեծանում են։
Արտահայտությունը կիրառվում է Ռոբերտ Գիֆենից հետո, որն այս երևույթն համարում էր «պահանջարկի օրենքի» ժխտում։ Այնուամենայնիվ Գիֆենի ապրանքները ներկայումս դիտարկվում են որպես պահանջարկի վերլուծության հատուկ դեպք, այլ ոչ թե նրա ժխտում։ Գիֆենի ապրանք կարող է լինել ոչ միայն հացը, այլև բնակչության աղքատ խավերի համար լայն սպառման ապրանքներ։ Օրինակ, ին՞չ տեղի ունեցավ ՀՀ–ում, երբ միանգամից բարձրացան հացի և կարտոֆիլի գները։ Պատկերացրեք աղքատ ընտանիքների վիճակը (իսկ այդպիսիք մեզ մոտ կազմում են ընտանիքների առնվազն 3/4-ը), որոնք օգտագործում էին որոշ քանակությամբ հաց, կարտոֆիլ, միս և այլ ապրանքներ։ Նրանք սկսեցին ավելի շատ հաց և կարտոֆիլ գնել, իսկ հետո՝ միայն հաց։ Ինչո՞ւ, որովհետև նրանց եկամուտները այլևս թույլ չէին տալիս միս և այլ ապրանքներ գնել և ամբողջ եկամուտը նրանք ուղղում էին հաց և կարտոֆիլ գնելուն (իսկ ոմանք միայն հաց գնելուն)։ Հետևաբար մեծացավ այս ապրանքների սպառումը և գնորդների կախվածությունը դրանցից։
Ապրանքների սպառումը հետաքրքիր օրինաչափությամբ կախված է նաև եկամտի էֆեկտից (income effect) և փոխարինման էֆեկտից (substitution effect)։ Եթե ապրանքը ցածրորակ ապրանք է (inferior good), ապա նրա նկատմամբ պահանջարկը սպառողների հարստացմանը զուգընթաց ընկնում է։ Այսպիսի ապրանքների գնի բարձրացումը կարող է հանգեցնել նաև պահանջարկի բարձրացման, իսկ գնի ցածրացումը պահանջարկի իջեցման։ Օրինակ, հարուստ երկրների համար ցածրորակ ապրանքներ են հեծանիվը, ապխտած երշիկը, մարգարինը և այլն։
Փոխարինման էֆեկտի ժամանակ, երբ սպառողների եկամուտը մնում է հաստատուն, իսկ տվյալ ապրանքի գինը բարձրանում է, փոխարինող ապրանքների գինը մնալով նույնը փաստորեն դառնում է հարաբերականորեն էժան և սպառողները գնում են հենց այդ ապրանքները։ Իսկ երբ տվյալ ապրանքի գինն ընկնում է, իսկ փոխարինողներինը մնալով նույնը՝ հարաբերականորեն թանկանում, սպառողները սկսում են որպես փոխարինող գնել հենց տվյալ ապրանքը։ Եթե եկամտի էֆեկտը գործում է այնպես, որ պահանջարկի փոփոխությունները տեղի են ունենում նույն ուղղությամբ, ինչ գների բարձրացումը, փոխարինման էֆեկտը պահանջարկի փոփոխությունները տանում է գնի փոփոխմանը հակառակ ուղղությամբ, և երբ առաջին էֆեկտը գերակշռում է վերջինին, ընդհանուր էֆեկտը լինում է այն, որ գումարային պահանջարկի փոփոխությունները տեղի են ունենում նույն ուղղությամբ, ինչ գների փոփոխությունները։ Սա այն հատուկ դեպքն է, որ բացահայտել է Ռ. Գիֆենը։


== Արտաքին հղումներ ==
Alfred Marshall Principles of Economics Bk.III,Ch.VI in paragraph III.VI.17 (անգլ.)
Վերջին խոսքը Գիֆենի ապրանքների մասին Archived 2004-12-09 at the Wayback Machine. (անգլ.)
Գիֆենի ապրանքներ (անգլ.)
What Do Prostitutes and Rice Have in Common? (անգլ.)
Բրիքսեն

Բրեսանոնե, Բրիքսեն (իտալերեն՝ Bressanone, գերմ.՝ Brixen), կոմունա Իտալիայում` Տրենտինո Ալտո Ադիջե մարզի Բոլցանո գավառում։
Բնակչության թվաքանակը 2021 թվականի ապրիլի 30-ի տվյալներով եղել է 22.814, բնակաչության խտությունը կազմում է 215 մարդ/կմ²։ Զբաղեցնում է 84, 86 կմ² տարածք։ Սահմանակից է  Ֆունես/Ֆիլնյոս, Լուզոն/Լյուսեն, Նաց-Շավես/Նաց-Շաբս, Սան Մարտինո ին Բադիա , Վարնա, Վելտուռնո համայնքներին։ Փոստային ինդեքս՝ 39042, հեռախոսային կոդ՝ 0472:


== Ժողովրդագրություն ==
Բնակչության թվաքանակի փոփոխությունները.


== Քույր քաղաքներ ==
Բրիքսենը բարեկամացել է հետևյալ քաղաքների հետ.

 Սլովենիա, Բլեդ, 2004 թվականից
 Չեխիա, Հավլիչկուվ Բրոդ, 1992 թվականից
 Գերմանիա, Ռեգենսբուրգ, 1969 թվականից


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Ludwig Tavernier, Der Dombezirk von Brixen im Mittelalter. Gestalt, Funktion, Bedeutung (= Schlern-Schriften 294). Innsbruck: Universitätsverlag Wagner 1996. 3-7030-0266-2
Leo Andergassen, Der Dom zu Brixen. Geschichte, Raum, Kunst. Bozen: Verlagsanstalt Athesia 2009. 978-88-82665975
Helmut Flachenecker, Hans Heiss, Hannes Obermair (eds), Stadt und Hochstift, Brixen, Bruneck und Klausen bis zur Säkularisation 1803 – Città e Principato, Bressanone, Brunico e Chiusa fino alla secolarizzazione 1803 (= Veröffentlichungen des Südtiroler Landesarchivs 12). Bozen: Verlagsanstalt Athesia 2000. 88-8266-084-2
Barbara Fuchs, Hans Heiss, Carlo Milesi, Brixen. Die Geschichte. Kunst, Kultur, Gesellschaft. 2 vols. Bozen: Athesia/Tappeiner 2004–06


== Արտաքին հղումներ ==
(Գերմաներեն) Համայնքապետարանի կայքէջը
տեսարժան վայրերի լուսանկարներ Archived 2017-10-23 at the Wayback Machine.
WebCam picture from Bressanone - Brixen
Achozen

Achozen, System Of A Down խմբի բաս կիթառիստ Շավո Օդաջյանի երաժշտական պրոեկտ։ Անդամներն էին Wu-Tang Clan RZA-ը, Kinetic 9-ը և Ուիլիամ Բերկը։ 2008 թվականի Babylon ֆիլմի սաունդթրեքը եղավ Deuces երգը, հարցազրույցներից մեկի ժամանակ Շավո Օդաջյանը նշել է որ 2009 թվականին կթողարկվի ալբոմը, որոշ ժամանակ անց տեղեկություն ստացան, որ ալբոմը պետք է թողարկվի 2010 թվականին, սակայն ալբոմը այդպես էլ չթողարկվեց։ Շավոն հարցազրույցներից մեկի ժամանակ ասել է, որ ալբոմի ամբողջ երգեր պատրաս են, բայց այն պետք է հաստատվի։


== Անդամներ ==
Շավո Օդաջյան- վոկալ, կիթառ
RZA- վոկալ, բիթեր, կիթառ
Kinetic 9- վոկալ
Ուիլիամ Բերկ- վոկալ։


== Սկավառակագրություն ==
The Album (TBA)


== Ծանոթագրություններ ==
Կինզյաբաևո

Կինզյաբաևո (ռուս.՝ Кинзябаево, բաշկիրերեն՝ Кинйәбай), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 239 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Capital Letters

«Capital Letters», ամերիկացի երգչուհի Հեյլի Ստեյնֆիլդի և պրոդյուսեր ու կոմպոզիտոր BloodPop-ի երգը, որ դարձել է «Ազատության հիսուն երանգները» ֆիլմի սաունդթրեքի երկրորդ սինգլ։ Այն թողարկվել է 2018 թվականի հունվարի 12-ին։ Երգի համահեղինակներից մեկն է երգչուհի Էլլի Գոլդինգը։ Երգի ստեղծմանը մասնակցել են նաև Հեյլի Ստեյնֆիլդը, BloodPop-ը, երգչուհի Ռեյչել Քինը (որը հայտնի է Raye կեղծանունով), Էլի Վայզֆիլդը և Էնդրյու Ջեքսոնը։
Երգի մասին առաջին հիշատակումը եղել է ֆիլմի սաունդթրեքի երգերի ցանկի հրապարման ժամանակ։ Հունվարի 10-ին Հեյլի Ստեյնֆիլդը հրապարակել է երգի թիզերը Թվիթերի իր էջում աուդիո-փրևյուի հետ միասին։


== Քննադատություն ==
MTV News-ի գրախոսությունում նշվում է, որ երգն ունի «էլեկտրոնային պարային ռիթմ», «ունի թերությունները սեքսուալության տեսանկյունից», սակայն դա «լրացվում է մաքուր ու վեհ զգացմունքներով»։ Gay Times հրատարակության քննադատը նշել է, որ երգը «շատ ռոմանտիկ» է և միաժամանակ այն կոչել «բացարձակ պայթուցիկ»։ PopSugar հրատարակությունում ասվել է, որ «Capital Letters» երգն «անհավատալիորեն սեքսուալ է» և «կստիպի ձեզ ոտքի կանգնել հաշված վայրկյանների ընթացքում»։ Daily Express հրատարակության քննադատն ընդհանուր առմամբ հիասթափված է եղել երգից, սակայն այն կոչել է փոփ երաժշտության լավագույն օրինակ։ Idolator կայքի գրախոսությունում սաունդթրեքի առաջին երկու երգերը (առաջինը եղել է «For You» երգը Լիամ Փեյնի և Ռիտա Օրայի կատարմամբ) բնութագրվել են որպես «դանդաղ հիմներ ննջարանի համար», որոնք ենթադրաբար պատրաստ են դառնալու «ակումբային հիմներ»։


== Հիթ-շքերթներ ==


== Ծանոթագրություններ ==
Լեֆկոնիկո

Լեֆկոնիկո (հուն․՝ Λευκόνοικο, թուրքերեն՝ Lefkonuk), քաղաք Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո քաղաքը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 1,253 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Լանոբր

Լանոբր (ֆր.՝ Lanobre), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1379 մարդ, բնակչության խտությունը` 33.64 մարդ/կմ²։ Բնակավայրը զբաղեցնում է 40.99 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ, Կլերմոն Ֆերան քաղաքից` 60 կմ հարավ-արևմուտք, Օրիյակ քաղաքից` 60 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 830 աշխատունակ (15-64 տարեկան) բնակիչ, որոնցից ակտիվ էին 602-ը, իսկ ոչ ակտիվները` 228։ Ակտիվության ցուցանիշը կազմում է 72,5 %։ 602 աշխատունակ մարդկանցից աշխատել է 564 անձ (307 տղամարդ և 257 կին)։ Գործազուրկ են եղել 38 անձ (21 տղամարդ և 17 կին)։ 228 անաշխատունակներից 34-ը եղել են աշակերտներ կամ ուսանողներ, 128-ը` թոշակառուներ, իսկ 66-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Тает лёд

«Тает лёд», (հայերեն՝ Հալչում է սառույցը), ուկրաինական Գրիբի խմբի երգն է, որ թողարկվել է 2017 թվականի մարտի 10-ին։ Միաժամանակ երգի թողարկման հետ կայացավ տեսահոլովակի թողարկումը, որն ստացել է վիրուսային հայտնիություն և առաջին 2 շաբաթվա ընթացքում Յություբում հավաքել է ավելի քան 20 միլիոն դիտում և ավելի քան 135 միլիոն դիտում 2017 թվականի հոկտեմբերի 26-ի դրությամբ։
Երգը դարձավ ամենատարածված երգերից մեկը ռուսերեն լեզվով և երկու շաբաթով գլխավորեց iTunes Store-ի շքերթները 10 պետություններում։ Ինչպես նաև դարձավ «Яндекс.Музыка», Google Play, Deezer և այլ ամենասիրված երգը։


== Ծանոթագրություններ ==


== Արտաքին հղումներ ==
 «Тает лёд» երգի տեսահոլովակը  YouTube-ում
Օքսանա Վասյակինա

Օքսանա Յուրևնա Վասյակինա  (ռուս.՝ Оксана Юрьевна Васякина, դեկտեմբերի 18, 1989(1989-12-18), Ust-Ilimsk, Իրկուտսկի մարզ, ՌԽՖՍՀ, ԽՍՀՄ), ռուս բանաստեղծ, ակտիվիստ, մշակութային նախագծերի համակարգող և ֆեմինիստ։


== Կենսագրություն ==
Օքսանա Վասյակինան ծնվել է 1989 թվականի դեկտեմբերի 18-ին, Իրկուտսկի մարզի Ուստ Իլիմսկ քաղաքում, բանվորի  ընտանիքում։ Առաջին բանաստեղծությունը գրել է 14 տարեկան հասակում։ 2016 թվականին ավարտել է Մաքսիմ Գորկու անվան գրականության ինստիտուտի պոեզիայի բաժինը, սովորել է Եվգենի Յուրևիչ Սիդորովի արվեստանոցում։ Մասնակցել է  Նովոսիբիրսկի, Պերմի, Վլադիմիրի, Մոսկվայի բանաստեղծական փառատոներին։ Բանաստեղծություններ է տպագրել «Воздух» ամսագրում, «ЫШШООДНА» թերթում, «Сноб», «Colta.ru», «TextOnly» և «Полутона» ինտերնետ-հրատարակություններում։
Նրա «Կանանց արձակ» բանաստեղծությունների առաջին գիրքը լույս է տեսել 2016 թվականին։ 2017 թվականին գրել է «Կատաղության քամին» բանաստեղծական տեքստերի շարքը, որը հրատարակել է АСТ հրատարակչությունը 2019 թվականին («Կանացի ձայն» շարքը)։


== Պարգևներ ==
Վասյակինան ընդգրկված է «Դեբյուտ» գրական մրցանակի (2013) երկար ցուցակում։ Օքսանա Վասյակինայի «Կանանց արձակ» բանաստեղծությունների առաջին գիրքն ընդգրկվել է Անդրեյ Բելիի մրցանակի (2016) և Արկադի Դրագոմոշչենկոյի անվան մրցանակի (2016) կարճ ցուցակում։ «Մոսկովյան հաշիվ» մրցանակի դիպլոմանտ է։ 2019 թվականին նրա «Երբ մենք ապրում էինք Սիբիրում» պոեմն արժանացել է «Լիցեյ» գրական մրցանակի առաջին աստիճանի։ 2019 թվականին ընդգրկվել է Ալեքսանդր Պյատիգորսկու անվան մրցանակի երկար ցուցակում։  


== Քննադատություն ==


== Մատենագիտություն ==


=== Գրքեր ===
Женская проза — Книжное обозрение (АРГО-РИСК), 2016. — 48 с. — «Поколение»
Ветер ярости — О. Васякина, Е. Писарева. — Москва: Издательство АСТ, 2019. — 176 с. — (Женский голос)


==== Թարգմանություններ ====
Անգլերեն

Oksana Vasyakina. Wind of fury — Songs of fury (в переводах Джонатана Брукса Платта) Sinster Wisdom 110 — Dump Trump: Legacies Of Resistance
Стихотворение из цикла «Эти люди не знали моего отца» в переводе Евгения Осташевского и Эйнсли Мос Իտալերեն

Մասսիմո Մաուրիցիոյի թարգմանությամբ գրվածքներն ընդգրկվել են disAvcordi Antologia di poesia russa 2003—2016 անթոլոգիայումՌումիներեն

Վերոնիկա Շտեֆանեցի թարգմանությամբ «Когда мы жили в сибири» вошла պոեմն ընդգրկվել է Tot ce poți cuprinde cu vederea Antologia poeziei ruse contemporane անթոլոգիայումԻսպաներեն

«Когда мы жили в сибири» բանաստեղծության թարգամանություն իսպաներեն լզվով


== Ծանոթագրություններ ==


== Արտաքին հղումներ ==
Оксана Васякина на сайте «Новая карта русской литературы»
Оксана Васякина в «Журнальном зале»
«В моей утопии секса нет, есть какая-то другая близость»: Оксана Васякина о стихах, любви и феминизме
Մարիաննա Վերտինսկայա

Մարիաննա Ալեքսանդրովնա Վերտինսկայա (ռուս.՝ Мариа́нна Алекса́ндровна Верти́нская, հուլիսի 28, 1943(1943-07-28), Շանհայ, Վան Ցզինվեյի մարիոնետային կառավարություն), խորհրդային և ռուսական թատրոնի ու կինոյի դերասանուհի, ՌԽՖՍՀ վաստակավոր արտիստ (1991)։


== Կենսագրություն ==
Մարիաննա Վերտինսկայան ծնվել է 1943 թվականի հուլիսի 28-ին հայտնի շանսոնիե Ալեքսանդր Վերտինսկու (1889-1957) ընտանիքում, որը, երկար տարիներ վտարանդիության մեջ ապրելով, 1943 թվականին վերադարձավ Ռուսաստան։ Մայրը՝ Լիդիա Վլադիմիրովնան (1923-2013), նկարչուհի էր, կինոդերասանուհի, հայտնի դերասանուհի Անաստասյա Վերտինսկայայի (ծնվ․՝ 1944) կրտսեր քույրը։
Դերասանուհու մայրը նրան տվել է Մարիաննա անունը Ռոբին Հուդի մասին հոլիվուդյան մի ֆիլմ դիտելուց հետո, որտեղ այդ անունն էր կրում գլխավոր հերոսի սիրելին։ Հատկանշական է, որ Մարիաննայի ամուսիններից Բորիս Խմելնիցկին խորհրդային ֆիլմերից մեկում խաղացել է Ռոբին Հուդի դեր։
1967 թվականին Մարիաննա Վերտինսկայան ավարտել է Բորիս Շչուկինի անվան թատերական ուսումնարանը, որից հետո աշխատանքի է անցել Ե․ Վախթանգովի անվան թատրոնում։ 2005 թվականից «Մոդեռն» թատրոնի դերասանուհի։
Առաջին անգամ կինոյում նկարահանվել է 1961 թվականին՝ «Բերքառատ տարի» ֆիլմում կատարելով Կատյա Բորտաշևիչի դերը։ Մարիաննա Վերտինսկայայի հայտնի կինոաշխատանքը «Застава Ильича» ֆիլմում գլխավոր հերոսուհու՝ Անյայի դերակատարումն է։


=== Անձնական կյանք ===
Մարիաննա Վերտինսկայան ամուսնացել է 3 անգամ․

Ճարտարապետ Իլյա Բիլինկինի հետ ամուսնությունից ծնվել է դուստրը՝ Ալեքսանդրա Վերտինսկայան (նկարչուհի և հեռուստահաղորդավարուհի), փեսան՝ Եմելյան Զախարովն է («Տրիումֆ» պատկերասրահի սեփականատերը) և թոռնուհիները՝ Վասիլիսա և Լիդիա Վերտինսկայաները։
Թատրոնի և կինոյի դերասան Բորիս Խմելնիցկու հետ ամուսնությունից 1978 թվականի հունվարին ծնվել է դուստրը՝ Դարիա Խմելնիցկայան, թոռնուհին՝ Աննա։
Երրորդ ամուսինը (ամուսնալուծված են) գործարար Զորան Կազիմիրովիչն է, որը բնակվում է Պրահայում։Հարաբերություններ է ունեցել կինոռեժիսորներ Անդրեյ Կոնչալովսկու և Անդրեյ Տարկովսկու, կինոօպերատորներ Ալեքսանդր Կնյաժինսկու և Գեորգի Ռերբերգի, նկարիչ Լև Զբարսկու, թարգմանիչ Ա․ Էլդարովի հետ։


== Դերեր ==


=== Դերերը թատրոնում ===


=== Ֆիլմագրություն ===


=== Հեռուստաթատրոններ ===


=== Մուլտֆիլմերի հնչյունավորում ===


== Մրցանակներ և պարգևներ ==
ՌԽՖՍՀ վաստակավոր արտիստ (1991)


== Ծանոթագրություններ ==


== Գրականություն ==
Новикова С. Марианна Вертинская // Театр имени Евг. Вахтангова / Ред.-составитель Б. М. Поюровский. М.: Центрполиграф, 2001. С.40—49, фото. («Звёзды московской сцены») — ISBN 5-227-01251-2


== Արտաքին հղումներ ==
Մարիաննա Վերտինսկայայի մասին «peoples.ru» կայքում (ռուս.)
Մարիաննա Վերտինսկայայի մասին «rusactors.ru» կայքում (ռուս.)
Марианна Вертинская: "Папа называл меня "солнцем в консервах" (ռուս.)
Սենտ Մարգերիտ դ'Էլ

Սենտ Մարգերիտ դ'Էլ (ֆր.՝ Sainte-Marguerite-d'Elle), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 757 մարդ, բնակչության խտությունը` 36.94 մարդ/կմ²։ Բնակավայրը զբաղեցնում է 20.49 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 478 աշխատունակ (15-64 տարեկան)  բնակիչ, որոնցից ակտիվ էին 344-ը, իսկ ոչ ակտիվները` 134։ Ակտիվության ցուցանիշը կազմում է 72,0 %։ 344 աշխատունակ մարդկանցից աշխատել է 306 անձ (166 տղամարդ և 140 կին)։ Գործազուրկ են եղել 38 անձ (19 տղամարդ և 19 կին)։ 134 անաշխատունակներից 36-ը եղել են աշակերտներ կամ ուսանողներ, 57-ը` թոշակառուներ, իսկ 41-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օլիվոլա

Օլիվոլա (իտալ.՝ Olivola), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 136 մարդ (2008)։ Բնակչության խտությունը՝ 55 մարդ/կմ²։ Տարածքը կազմում է 3 կմ²։ Փոստային ինդեքս՝ 15030։ Հեռախոսային կոդ՝ 0142։


== Ժողովրդագրություն ==


== Կոմունայի վարչակազմ ==
Հեռախոս։ 0142 928141
Էլեկտրոնային փոստ։ olivolamonf@libero.it
Պաշտոնական կայք։ http://www.comune.olivola.al.it/


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Move Your Body (երգ, Սիա)

«Move Your Body», ավստրալիացի երգահան և երգչուհի Սիա Ֆուրլերի երգերից։ «This Is Acting» ստուդիական ալբոմի 4-րդ սինգլն է։


== Երգի մասին ==
Սկզբում սինգլը գրվել էր կոլումբիացի երգչուհի Շակիրայի համար, սակայն վերջինս դրանից հրաժարվեց։ 2015 թվականին «Rolling Stone» ամսագրին տված հարցազրույցի ժամանակ Սիան ասել է. «Թեև Շակիրան հրաժարվել է երգից, բայց դուք ամեն դեպքում լսելու եք այն, քանի որ ես այն կատարելու եմ Շակիրայի նման»։


== Քննադատություն ==
Ընդհանուր առմամբ երգի մասին արձագանքները խառն են։ Alex McCown-Levy-ը The «A.V. Club»-ից գրել է. «Երգը կարող է դառնալ ակումբային հիթ։ Բիթի և ռիթմի զգացումը ստիպում է վեր կենալ աթոռից և «շարժել մարմինը» (ժպտում է), ինչպես դա ասվում է երգում»։ Կառլ Ուիլսոնը «Billboard»-ից երգն անվանել է «ճնշող», իսկ Լինդսեյ Զոլանդսը «New York Magazine»-ից սինգլը համարել է «ալբոմի ամենազվարճալի երգը»։
'


== Տեսահոլովակ ==
Քնարական տեսանյութը բեռնվել է երգչուհու «VEVO» պաշտոնական ալիքում 2017 թվականի հունվարի 12-ին։


== Երգի այլ տարբերակներ ==
Album Version (բնօրինակ) - 4:07
Single Mix - 4:12
Ալան Ուոքեր - Remix - 3:37


== Չարթեր ==


== Ծանոթագրություններ ==
Վոլվոքսայիններ

Վոլվոքսայիններ (Volvocophyceae), կանաչ ջրիմուռների դաս։ Միաբջիջ կամ գաղութային, վեգետատիվ վիճակում շարժուն, սովորաբար կանաչ, երբեմն կարմիր կամ անգույն օրգանիզմներ են։ Միակորիզ են, պատյանավոր կամ մերկ, ունեն գավաթաձև, պիրենոիդով քրոմատոֆոր, սովորաբար 2 բաբախող վակուոլ, կարմիր աչք և 2 (հազվադեպ՝ 4—8) մտրակիկ։ Անգույն ձևերը քրոմատոֆոր չունեն կամ այն ներկայացված է անգույն ստրոմի (լեյկոպլաստի) ձևով։ Միաբջիջ, պատյան չունեցող վոլվոքսայինները բազմանում են երկայնակի կիսվելով, պատյանավորները՝ զոոսպորներով, գաղութային ձևերը՝ մայրական գաղութի ներսում բջիջների հաջորդական բաժանմամբ։ Սեռական բազմացումը կատարվում է վեգետատիվ բջիջների կամ գամետների կոպուլյացիայի միջոցով։ Հիմնականում պլանկտոնային ձևեր են և կեր են ծառայում ձկների համար։ Զանգվածային բազմացման հետևանքով երբեմն առաջացնում են «ջրի ծաղկում», որից խմելու ջուրը դառնում է ոչ պիտանի և վնասակար ձկնատնտեսության համար։ Նախկին ԽՍՀՄ-ում հայտնի էր վոլվոքսայինների 52 ցեղ, 250 տեսակ։
Շոնի շրջան (Կանզաս)

Շոնի շրջան (անգլ.՝ Shawnee County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.424 կմ² է, բնակչությունը՝ 169.871 մարդ (2000 թ. տվյալներով)։ Շրջկենտրոնն է Թոպեկա բնակավայրը։ Կազմավորվել է 1855 թ.։
(5240) Կվասան

(5240) Կվասան (անգլ.՝ Kwasan), աստերոիդ աստերոիդների հիմնական գոտում։ Հայտնաբերվել է 1990 թվականի դեկտեմբերի 7-ին Կենձո Սուզուկիի և Տակեշի Ուրատայի կողմից Տոյոտայում։
Միջին հեռավորությունը Արեգակից կազմում է 2,383392 ա. մ., առավելագույնը մոտենում է 2,1422 ա. մ. հեռավորության վրա և հեռանում 2,6246 ա. մ.։ Արեգակի շուրջ մեկ ամբողջական պտույտ է կատարում 1343,98 երկրային օրվա ընթացքում, իր ուղեծրով շարժվելով միջինում 0,267862 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5240) Կվասան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մահլամյաե

Մահլամյաե (էստ․՝ Mahlamäe), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 75 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ելխովկա (Չերնյանիցայի վտակ)

Անվան այլ կիրառումների համար տե՛ս՝ Ելխովկա (այլ կիրառումներ)Ելխովկա (ռուս.՝ Елховка), գետ Ռուսաստանում, հոսում է Կոտելնիչսկի շրջանում, Կիրովի մարզում։ Գետաբերանը տեղակայված է Չերնյանիցա գետի ձախ ափին՝ 18 կմ հեռավորության վրա։ Գետի երկարությունը 18 կմ է, ավազանի տարածքը 112 կմ2։
Գետի ակունքը գտնվում է հարավում Կարպուշինո գյուղում, Կոտելնիչայից 13 կմ դեպի արևմուտք։ Գետը հոսում է հյուսիս-արևելք, ապա արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100036055
Հիդրոլոգիական ուսումնասիրությունների կոդը - 111103667
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նռնականետ

Նռնականետ, շարժական հրազեն, նախագծված է ոչնչացնել տանկերը, կառույցները և մարդկանց։ Զենքի փամփուշտը նռնակն է։ Բաժանվում է խողովակային նռնականետ, ինքնաձիգ նռնականետ, ձեռքի նռնականետ, ամրացված նռնականետ և ռեակտիվ նռնականետ տեսակների։


== Խողովակային նռնականետ ==

Խողովակային նռնականետը կրակում է պտուտակաձև նռնակներ դատարկ կամ մարտական փամփուշտների կրակոցի օգնությամբ։
Խողովակային նռնականետը սկսել է արտադրվել սկսած 1904 թվականից։ Առաջին խողովակային նռնականետերը սկսել են կիրառվել առաջին համաշխարհային պատերազմի Ռուս-Ճապոնական պատերազմում։


== Տես նաև ==
Նռնականետերի ցանկ


== Ծանոթագրություններ ==
Մարտին Վարդազարյան

Վիքիպեդիայում կան հոդվածներ  Վարդազարյան ազգանունով այլ մարդկանց մասին:Մարտին Ցոլակի Վարդազարյան (ապրիլի 4, 1938, Երևան, Հայկական ԽՍՀ, ԽՍՀՄ), հայ ջազային երաժիշտ, Հայաստանի Հանրապետության ժողովրդական արտիստ (2011), պրոֆեսոր։ Երաժշտություն է գրել ավելի քան 100 թատերական պիեսների համար, 5 մյուզիքլի և 40 ֆիլմի երաժշտության հեղինակ է։


== Կենսագրություն ==

Մարտին Վարդազարյանը ծնվել է 1938 թվականի ապրիլի 4-ին Երևանում։ Նրա հայրը՝ երաժիշտ Ցոլակ Վարդազարյանը եղել է հայկական ջազի հիմնադիրներից։ 1956-1958 թվականներին աշխատել է «Նաիրի» կինոթատրոնի նվագախմբում՝ որպես դաշնակահար։ 1961 թվականին ավարտել է Երևանի պետական կոնսերվատորիայի դաշնամուրային, և 1970 թվականին՝ կոմպոզիտորական բաժինը։ 1956-1960 թվականներին նվագել է Հայաստանի պետական ռադիոկոմիտեի կվինտետում։ 1961-1963 թվականներին ղեկավարել է «Մոսկվա» կինոթատրոնի նվագախումբը։ Նվագախմբեր է ձևւավորել «Երևան նախագծին» և Պետական համալսարանին առընթեր։ 1966-1972 թվականներին զբաղեցրել է Հայաստանի պետական ռադիոյի և հեռուստատեսության էստրադային անսամբլի գեղարվեստական ղեկավարի պաշտոնը։ 1971-1974 թվականներին դասավանդել է Խաչատուր Աբովյանի անվան Հայկական պետական մանկավարժական համալսարանի արվեստի ֆակուլտետում։ 1974-1989 թվականներին եղել է Հայաստանի կոմպոզիտորների տան գեղարվեստական ղեկավարը։ 1990 թվականից Հայաստանի հանրային հեռուստառադիոյի էստրադային սիմֆոնիկ նվագախմբի խմբավարն է և խորհրդատուն։ 1994 թվականից «Հայկական երաժշտական համաժողով» հասարակական կազմակերպության անդամ է։ Դասավանդում է Կոմիտասի անվան պետական կոնսերվատորիայի ջազ-էստրադային ֆակուլտետում 2009 թվականից ընտրվել, 2013 թվականին վերընտրվել է Երևան քաղաքի ավագանու անդամ ՀՀԿ համամասնական ընտրացուցակով։


== Պարգևներ ==
ՀԽՍՀ մշակույթի վաստակավոր գործիչ (1990)
ՀՀ ժողովրդական արտիստ (2011)
«Հայրենիքին մատուցած ծառայությունների համար» 1-ին աստիճանի շքանշան (2017)
Երևանի պատվավոր քաղաքացի (2007)


== Ծանոթագրություններ ==
Եղրևանի պարսկական

Եղրևանի պարսկական (լատ.՝ Salvadora persica), ձիթազգիների ընտանիքի, եղրևանի ցեղի բույս։


== Նկարագրություն ==
Թուփ է՝ մինչև 3 մ բարձրությամբ, նուրբ, ուղղաձիգ կամ աղեղնաձև թեքված
մոխրադարչնագույն ճյուղերով։ Միամյա շիվերը անկյունավոր են, խոնարհված, մերկ կամ գեղձամազմզուկապատ, ծածկված ոսպնյակներով։ Բողբոջները ձվաձև են, սրածայր։ Տերևները նշտարաձևից մինչև ձվաձև-նշտարաձև են, 3-6 սմ երկարությամբ և 1-3 սմ լայնությամբ, աստիճանաբար սրվող գագաթով և հիմքով, երբեմն նույն բույսի վրա կան ամբողջական և փետրակտրտված տերևներ, բարակ են, ամուր, մերկ, ներքևի կողմից լավ արտահայտված ջղերով։ Կոթունները բարակ են, 1-1,3 սմ երկարությամբ։
Ծաղկաբույլերը բազմածաղիկ են, 5-10 սմ երկարությամբ և 5-7 սմ լայնությամբ, ձվաձև, ճյուղավորված, նուրբ առանցքներով։ Ծաղիկները բուրումնավետ են։ Բաժակը զանգականման է, քառատամ, մերկ։ Պսակի խողովակը գլանաձև է, ձվաձև կամ ձվաձև-նշտարանման պսակաթերթիկներով, կապտակարմիր են և վարդագույն կապտակարմիր։ Տուփիկը քառանկյուն է, հարթ, մերկ, գորշաշիկավուն։ Բաժակը պտուղների վրա մնում է հաճախ կիսված վիճակում։ Ծաղկում է մայիս-հունիս ամիսներին (սովորական եղրևանուց մի քանի օր ուշ)։ Պտուղները հասունանում են հուլիս-օգոստոսին։
Երաշտադիմացկուն է և ցրտադիմացկուն, պահանջկոտ չէ հողի նկատմամբ։ Մեր հանրապետության տարածքում հաճախ է հանդիպում, ամենուրեք ձմեռնադիմացկուն
է և աչքի է ընկնում դեկորատիվ բարձր առանձնահատկություններով։


== Տարածվածություն ==
Տարածված է Կասպից ծովի հարավարևմտյան շրջաններում (Լենքորան)։ Անհիշելի ժամանակներից մշակվում է Պարսկաստանում, Հնդկաստանում, Հայաստանում։


== Գեղարվեստական գրականության մեջ ==
Պարսկական յասաման։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 34-36։


== Ծանոթագրություններ ==
Նանտ

Նանտ (ֆր.՝ Nantes, բրետոներեն՝ Naoned), քաղաք Ֆրանսիայում։ Մեծությամբ Ֆրանսիայի 6-րդ քաղաքն է։ Ատլանտյան Լուար դեպարտամենտի և Լուարայի երկիր երկրամասի վարչական կենտրոնն է, նախկինում եղել է Բրետան դքսության մայրաքաղաքը։ Գտնվում է Լուար գետի գետաբերանի մոտ, Ատլանտյան օվկիանոսի մեջ թափվելու վայրից 56 կմ հեռավորության վրա։
Բնակչությունը 2010 թվականի դրությամբ կազմում էր 284 970 մարդ։


== Աշխարհագրական դիրք ==
Քաղաքը գտնվում է Լուար գետի ալյուվիալ հովտում, որը հատում են բազմաթիվ ոչ խոշոր գետեր։ Դեպի հյուսիս հովիտը բարձրանում է՝ վերածվելով Բրետանին բնորոշ լեռնային տեղանքի, որը ծածկված է ոչ մեծ անտառակներով։ Դեպի հարավ տարածվում է ճահճային ցածրավայրը։ Հարևան քաղաքները և բնակավայրերն են՝ Բուգենե, Կարկեֆու, Լա Շապել սյուր Էրդր, Օրվո, Ռեզե, Սեն Էրբլեն, Լուրաի Սեն Սեբաստյեն, Լուարի Սենտ Լյուս, Տրետյեր-ի-Վերտու (վերջինս, ի տարբերություն մնացած բնակավայրերի, չեն մտնում Նանտի վարչական շրջանի մեջ)։


== Պատմություն ==

Նանտը հիմնադրվել է ավելի քան 2 հազար տարի առաջ գալլեր-նամնետների կողմից, որտեղից էլ ծագել է քաղաքի անվանումը։ Քրիստոնեությունն այստեղ հասել է III դարում, երբ այն դարձել է թեմական կենտրոն։
834-936 թվականներին եղել է նորմանների տիրապետության տակ։ Միջին դարերում Նանտի կոմսերը Ռեն քաղաքի կոմսերի հետ բողոքարկում էին առաջնորդության հարցը։ Հուգենոտյան պատերազմների ժամանակ Նանտը Կաթոլիկական լիգայի կողմից էր և իր դարպասները չբացեց Հենրի IV-ին մինչ 1598 թվականին Նանտի հրովարտակի ստորագրումը։
Վանդեական պատերազմներից հետո Նանտ քաղաքում ակտիվ գործունեություն է ծավալել կոմիսար Ժան Բատիստ Կարյեն, ով գիլիոտինը փոխարինեց մահվան ավելի արագ միջոցով՝ զանգվածային ջրահեղձմամբ։ Երկրորդ համաշխարհային պատերազմի ժամանակ Նանտը վերապրել է գերմանական օկուպացիան և ուժգին ավերվել է։


== Կլիմա ==
Նանտը ունի արևմտաեվրոպական օվկիանոսային կլիմա՝ ամբողջ տարվա ընթացքում հաճախակի անձրևներով և ցածր ջերմաստիճանով։ Աշնանային և ձմեռային օրերը սովորաբար անձրևոտ են և ցածր ջերմաստիճանով, որը հաճախ տատանվում է 0 °C-ի սահմաններում, և ամենացուրտ ամիսներին չափավոր ձյան տեղումներով։ Գարնան և ամռան օրերը արևոտ են և ամպամած՝ բարեխառն ջերմաստիճանով։ Ամռան ամիսներին, հատկապես հուլիսին լինում են շոգ օրեր։


== Քույր քաղաքներ ==
 Քարդիֆ, Մեծ Բրիտանիա
 Թբիլիսի, Վրաստան
 Ցինդաո, Չինաստան
 Սիեթլ, ԱՄՆ
 Ջեքսոնվիլ (Ֆլորիդա), ԱՄՆ
 Նիիգատա, Ճապոնիա
 Կլուժ-Նապոկա, Ռումինիա
 Կոչաբամբա, Բոլիվիա


== Պատկերասրահ ==


== Ծանոթագրություններ ==
Լը Ժիք

Լը Ժիք (ֆր.՝ Le Gicq), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն ժան դ՛Անժելի շրջանը։
Համայնքի INSEE կոդ՝ 17177։


== Բնակչություն ==
Համայնքի բնակչությունը 2010 թվականին կազմում էր 123 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Լը Ժիք (ֆր.)
Նիկոլա դը Կոնդորսե

Մարի Ժան Անտուան Նիկոլա դը Կոնդորսե (ֆր.՝ Marie Jean Antoine Nicolas de Caritat, marquis de Condorcet, սեպտեմբերի 17, 1743(1743-09-17)[…], Ռիբմոն - մարտի 29, 1794(1794-03-29)[…], Բուլ-լա-Ռեն), մարքիզ, ֆրանսիացի փիլիսոփա-լուսավորիչ, մաթեմատիկոս, սոցիոլոգ և քաղաքական գործիչ։
Մաթեմատիկական աշխատանքների համար 1769 թվականին ընտրվել է գիտությունների ակադեմիայի անդամ, 1782 թվականից՝ ֆրանսիայի ակադեմիայի անդամ։ Աշխատակցել է «Հանրագիտարանին»։

1791 թվականին ընտրվել է օրենսդրական ժողովում։ Կոնվենտ է ներկայացրել սահմանադրության իր ժիրոնդիստական նախագիծը։ Ռոբհսպիեռի կառավարությունը Կոնդորսեին մեղադրել է դավադրության մեջ և հեռակա դատապարտել մահվան։
1794 թվականին ձերբակալվել է. խուսափելով հրապարակային մահապատժից՝ ինքնասպան է եղել։ Կոնդորսեն դեիզմի և սենսուալիզմի կողմնակից էր։ Պատմության զարգացումը բացատրել է մարդկային բանականության անսահման հնարավորությամբ։ Տնտեսագիտական հարցերում հետևել է ֆիզիոկրատներին։
Կոնդորսեն բնական իրավունքի կողմնակից էր։ Պաշտպանել է մասնավոր սեփականությունն ու գույքային անհավասարությունը, այն համարել անհրաժեշտ, նույնիսկ՝ օգտակար։ Պահանջել է ազգերի միջև անհավասարության ոչնչացում, պատերազմը համարել չարիք։ Կոնդորսեի գաղափարներն ունեցել են առաջադիմական նշանակություն, հատկապես Ռեստավրացիայի դարաշրջանում։


== Գրականություն ==
Педагогические идеи Великой французской революции: речи и доклады Мирабо, Талейрана, Кондорсе, Лавуазье и др. / перевод и вступит.статья О. Е. Сыркиной, под ред. А. П. Пинкевича (М.: Работник просвещения. 1926) Archived 2016-08-17 at the Wayback Machine.
Бадентэр, Э., Бадентэр, Р. Кондорсе (1743-1794). Ученый в политике / Вступ. ст., сокращ. пер. с фр. О. В. Захаровой. - М.։ Ладомир, 2000. - 398 с. - рецензия(չաշխատող հղում)
Литвинова, Е. Ф. Кондорсэ, его жизнь и деятельность, научная и политическая. - СПб։ тип. т-ва «Обществ. польза», 1894.
Литвинова, Е. Ф. Кондорсэ, его жизнь и деятельность, научная и политическая // Т. Мор. Оуэн. Дидро. Д’Аламбер. Кондорсе. - Челябинск։ Урал LTD, 1998. - (Библиотека Флорентия Павленкова).
Араго, «Биография Кондорсе»
Робинэ, «Vie de Condorcet»
M. Ковалевский, ст. о Кондорсе в «Вестнике Европы» (1894, № 3 и 4);
Биография Кондорсе, приложенная к изданию его сочинений 1847 г.,
краткий очерк его жизни, предпосланный русскому переводу «Жизни Вольтера» (перевод В. Чуйко).


== Ծանոթագրություններ ==
Animalize

Animalize, ամերիկյան Kiss ռոք ֊խմբի ալբոմը՝ թողարկված 1984 թվականին։


== Ալբոմի մասին ==
Ի շարունակություն առևտրային վերածննդի, որ սկսվել է Lick It Up սկավառակով, Animalize-ն պլատինե դարձավ 1977 թվականի դեկտեմբերի 12֊ին։ Animalize-ն Kiss խմբի ամենաշատ վաճառված ալբոմն է՝ 1977 թվականին թողարկված Alive II֊ից հետո։
Ալբոմի արտաքին տեսքը ներկայացնում է կիթառահար Մարկ Սբ․ Ջոնը, ում 1984 թվականի ապրիլին փոխարինել էր Վինի Վինսեթը։ Սբ․ Ջոնը թողել էր Kiss֊ը, երբ շրջագայություններից մեկից հետո իր մոտ հիվանդություն էր ախտորոշվել։ 1984 թվականին նա թողեց խումբը․ նա երրորդ կիթառահարն էր, ով վերջին երկու տարիների ընթացքում թողել էր խումբը։ 
Երբ Kiss խմբի անդամներին հարցրեցին, թե ինչ է նշանակում Animalize, Սթենլին ասաց, որ մարդիկ սկսել են ավելի շատ ժամանակ տրամադրել համակարգիչներին. «լսել երաժշտություն սեղմելով մեկ կոճակ»՝ հաճույք չի բերում։
Տարիների ընթացքում «Heaven’s on Fire» երգը եղել է միակը այդ ալբոմից, որ միշտ երգել են բոլոր համերգների ժամանակ։


== Երգացանկ ==


== Ձայնագրման մասնակիցները ==
Փոլ Սթենլի - կիթառ, վոկալ
Ջին Սիոնս - բաս֊կիթառ, վոկալ
Մարկ Սենտ Ջոն - սոլո֊կիթառ
Էրիկ Կար - հարվածային գործիքներ, бея-վոկալ
Դեզմոնդ Չայլդ - բեք֊վոկալ
Ժան դե Բովուար - «Get All You Can Take», «Under the Gun», и «Thrills in the Night», բեք֊վոկալ
Ալան Շվարցբերգ -Հարվածային գործիքներ
Բրյուս Կուլիկ - սոլո֊կիթառ


== Վավերացում ==


== Արտաքին հղումներ ==
Kiss FAQ - Animalize Archived 2009-08-28 at the Wayback Machine.
Նովայա Գրեբլյա (այլ կիրառումներ)

Նովայա Գրեբլյա, կարող է վերաբերել՝

Նովայա Գրեբլյա - գյուղ, Ուկրաինայի Խմելնիցկիի մարզի Վոլոչիսկի շրջանում
Նովայա Գրեբլյա - գյուղ, Ուկրաինայի Սումիի մարզի Ռոմնիի շրջանում
Նովայա Գրեբլյա - գյուղ, Ուկրաինայի Վիննիցայի մարզի Կալինովկայի շրջանում
Իդա (փոթորիկ, 2021)

Փոթորիկ Իդա (անգլ.՝  Hurricane Ida), 4 -րդ կարգի ատլանտյան ցիկլոն, որը 2021 թվականի օգոստոս-սեպտեմբերին խոցել է ԱՄՆ-ի հարավ-արևելյան մասը։ Փոթորկի հետևանքները տարածվել են նաև երկրի հյուսիս-արևելքում։ Տարերային աղետի զոհ է դարձել մոտ 82 մարդ։


== Պատմություն ==
Առաջին անգամ օգոստոսի 23-ին սկսել է հետևել Փոթորիկների ազգային կենտրոնը։ 2021 թվականի օգոստոսի 27-ին Իդան դարձավ առաջին կարգի փոթորիկ։ Օգոստոսի 29-ին Իդան սկսեց որակվել որպես չորրորդ կարգի փոթորիկ։ Օգոստոսի 29-ի ժամը 19:00-ի դրությամբ փոթորիկը մոտենում է Լուիզիանա և Միսսիսիպի նահանգներին։ Երկու նահանգներում էլ հայտարարվել է արտակարգ դրության ռեժիմ և բնակչության հարկադիր տարհանում։
Իդայի ուժեղ հարվածը Նոր Օռլեանին (Լուիզիանա նահանգ) տեղի ժամանակով եղել է 19։00-ին։ Մոտ 250 կմ/ժ արագությամբ քամին հարվածել Է Լուիզիանայի ափերին,սկսվել են հեղեղումներն ու ջրհեղեղներ ափամերձ գոտիներում։ Սակայն երբ փոթորիկը եկավ մայրցամաք, այն անմիջապես ընկավ 2-րդ կարգի։ 
Փոթորկի մնացորդները հասել են երկրի հյուսիս-արևելք։ Մասնավորապես, լուրջ ջրհեղեղներ են գրանցվել Նյու Յորքում։ 


== Հետևանքներ ==
Լուիզիանայի նահանգի ավելի քան 70 %-ը հոսանքազրկվել է։ Առանց Էլեկտրականության է մնացել ավելի քան մեկ միլիոն տուն։ Փոթորիկը ստիպել է Միսիսիպի գետին փոխել հոսքի ուղղությունը։ Փոթորկի արդյունքում զոհվել է 1 մարդ։ Օգոստոսի 31-ին զոհերի թիվը հասել է 4-ի (2-ը Միսիսիպիում և 2-ը Լուիզիանայում), տուժել է գրեթե 10 մարդ։ Սեպտեմբերի 3-ի դրությամբ զոհերի թիվը հասել է 59-ի։ Մի քանի մարդ զոհվել է շմոլ գազից թունավորման հետևանքով, առնվազն մեկ մարդ զոհվել է կոկորդիլոսի հարձակումից հետո։ Լուիզիանայում մահացել է ծերանոցի 7 բնակիչ։ Մեքսիկական ծոցում փոթորկի պատճառով գրանցվել է նավթի արտահոսք։


== Արձագանք ==
Նախագահ Ջո Բայդենը հայտարարել է երկրին մոտեցող «կլիմայական ճգնաժամի» մասին։ ԱՄՆ-ի դեմոկրատական կուսակցությունը պահանջել է անհապաղ ընդունել կլիմայի փոփոխության դեմ պայքարին ուղղված օրինագծերը։
Սեպտեմբերի 4-ին Բայդենն այցելել է փոթորկից տուժած Նոր Օռլեան և հայտարարել Լուիզիանայի բնակիչներին 100 մլն դոլար օգնություն տրամադրելու մասին։


== Տես նաև ==
Կատրինա (փոթորիկ)


== Ծանոթագրություններ ==
Inferno (ալբոմ)

Inferno (գերմ.՝ Դժոխք), շվեյցարական Լակրիմոսա խմբի չորրորդ պաշտոնական ալբոմն է, թողարկվել է 1995 թվականին Թիլո Վոլֆին պատկանող Hall of Sermon ձայնագրման ստուդիայում։ Այս ալբոմով խումբը վերջնականապես փոխեց իր ոճը՝ դարկվեյվից անցնելով գոթիկ մետալի։ Երբեմն ալբոմի երաժշտությունը դասում են նաև որպես դում-մետալ։


== Երգացանկ ==
"Intro" - 02։11
"Kabinett der Sinne" - 09։18
"Versiegelt glanzumströmt" - 07։28
"No blind eyes can see" - 09։16
"Schakal" - 10։13
"Vermächtnis der Sonne" - 04։09
"Copycat" - 04։56
"Der Kelch des Lebens" - 14։04


== Ծանոթագրություններ ==
Լիլավա

Լիլավա թաղամաս (հայտնի նաև որպես Լեյլաբադ թաղամաս), հայկական թաղամաս Իրանի Արևելյան Ադրբեջան նահանգի Թավրիզ քաղաքում, որը հիմնականում բնակեցված է հայերով։ Տարբեր ժամանակներում այն բնակեցված է եղել է նաև բացառապես հայերով։ 20-րդ դարի սկզբին Թավրիզի հայ համայնքը, որը կազմում էր մոտ 6000 մարդ, ապրում էր Լիլավա և Հալա (հայերեն՝ բերդաթաղ) թաղամասերում։ Թաղամասը վճռորոշ դեր է խաղացել Հայ Յեղափոխական Դաշնակցության սկզբնական տարիներին։


== Տես նաև ==
Հայերն Իրանում
Պարոն Ավագ


== Ծանոթագրություններ ==


== Աղբյուրներ ==
Berberian Houri (2001)։ Armenians and the Iranian Constitutional Revolution of 1905-1911։ Westview Press։ ISBN 978-0813338170 (անգլ.)
Chaquèri Cosroe (1998)։ The Armenians of Iran: The Paradoxical Role of a Minority in a Dominant Culture ; Articles and Documents։ Center for Middle Eastern Studies of Harvard University։ ISBN 978-0932885166 (անգլ.)
Երգն անտառում

«Երգն անտառում» (ռուս.՝ «Песенка в лесу»), խորհրդային մուլտիպլիկացիոն ֆիլմ, որ նկարահանվել է Յակով Ակիմի համանուն բանստեղծության վրա և նրա իսկ սցենարով։ Թողարկվել է երկու տարբերակով՝ ռուսերեն և ուկրաիներեն։
Երգում են Կիևի Պիոներների պալատի երգչախմբի մասնակիցները։


== Սյուժե ==
Աղջիկը երգում է անտառում, պսակ հյուսում ծաղիկներից, հավաքում և ուտում հատապտուղ, ապա հոգնում է ու գնում տուն։ Իսկ նրա երգը վերցնում են ու շարունակում երգել թռչունները, ապա ոզնիները, արջը, իսկ հետո նաև գորտերը։ Իսկ նրանց երգի ներքո օդում պարում են ճպուռները, թիթեռներն ու մեղուները։ Աղջիկը հեռանում է, իսկ նրա երգը՝ մնում։


== Մրցանակներ ==
1968 – III համամիութենական կինոփառատոն, Լենինգրադ – 2-րդ մրցանակ մուլտիպլիկացիոն ֆիլմերի բաժնում


== Ստեղծողներ ==


== Թողարկում ==
Մուլտֆիլմը թողարկվել է DVD-ով «Рукавичка» հավաքածուում, տեղայնացնող՝ Мастер Тэйп։


== Ծանոթագրություններ ==


== Արտաքին հղումներ ==
«Երգն անտառում» մուլտֆիլմը «Անիմատոր.ռու» կայքում
«Երգն անտառում» մուլտֆիլմը YouTube կայքում
Վիլմոնտուար

Վիլմոնտուար  (ֆր.՝ Villemontoire), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնա։ Մտնում է Վիլեր Կորտե համայքնի կազմի մեջ։ Համայնքի շրջանն է համարվում Սուասոն ը։
Համայքնի INSEE ծածկագիրն է 02103։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 210 մարդ։


== Տնտեսություն ==
2010 թվականին 147 մարդկանցից (15—64 տարեկան) 107-ը եղել են առավել ակտիվ տնտեսվարողներ, 40-ը եղել են համեմատաբար ոչ ակտիվ (ակտիվության ցուցանիշը կազմել է 72,8 %, 1999 թվականին եղել է 7 %)։ 107 ակտիվ քաղաքացիներից 96-ը աշխատել են տարբեր ձեռնարկություններում (57 տղամարդ և 39 կին), անաշխատունակների թիվը կազմել է 11 մարդ (4 տղամարդ և 59 կին)։ 40 ոչ ակտիվ մարդկանցից 12-ը եղել են կամ աշակերտ կամ էլ ուսանող, 19-ը եղել են թոշակառու, 9-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Վիլմոնտուար (ֆր.)


== Ծանոթագրություններ ==
Աստերոիդների ցանկ (213201-213300)

Աստերոիդների ցանկ (213101-213200)  • Աստերոիդների ցանկ  • Աստերոիդների ցանկ (213301-213400)
 Աստերոիդների ցանկ (213101-213200)  • Աստերոիդների ցանկ  • Աստերոիդների ցանկ (213301-213400)
Երեկոյան կրթություն

Երեկոյան կրթություն (ռուս.՝ Вечернее образование), վերապատրաստման տեսակ, որի դեպքում ուսանողը համատեղում է ուսումը աշխատանքի հետ, այսինքն՝ հաճախում է ուսումնական հաստատություն հերթափոխով, աշխատանքային ժամանակից դուրս։
Ռուսաստանում միջնակարգ երեկոյան կրթության համակարգը սկզբնավորվել է 19-րդ դարում` կապված կիրակնօրյա դպրոցների, կիրակնօրյա երեկոյան և մեծահասակների երեկոյան դպրոցների բացման հետ, որտեղ աշակերտները կարող էին տարրական կրթություն ստանալ։ ԽՍՀՄ-ում երեկոյան կրթությունը լայնորեն զարգացել է ընդհանուր և արհեստագործական կրթության ոլորտում (տարրական, միջին և բարձր)։ Երեկոյան կրթության շնորհիվ երկրում իրականացվեց ծրագիր` չափահաս բնակչության շրջանում անգրագիտությունը վերացնելու ուղղությամբ, որի շրջանակներում ստեղծվեցին լիկվիդացիոն կայաններ։
1920-ական թվականներից Խորհրդային Միությունում ստեղծվեցին տարբեր տեսակի երեկոյան (հերթափոխային) կրթական հաստատություններ՝ գրագիտության դպրոցներ, գյուղացիական երիտասարդության (գյուղերիտ) դպրոց, բանվորական և գյուղացիական համալսարաններ, անցկացվեցին հանրակրթական և մասնագիտական ​​դասընթացներ։ Այն վայրերում, որտեղ սովորողների թիվը չէր բավարարում երեկոյան դպրոցներ բաց անելու համար, հանրակրթական դպրոցներին կից ստեղծվում էին Երեկոյան կրթության տիպի առանձին դասարաններ։
ԽՍՀՄ մինիստրների խորհրդի որոշմամբ 1960-ական թթ. արդյունաբերական և գյուղատնտեսական բազմաթիվ կենտրոններում ստեղծվեցին երեկոյան (հերթափոխային) պրոֆեսիոնալ-տեխնիկական ուսումնարաններ և ցերեկային պրոֆեսիոնալ-տեխնիկական ուսումնարաններին կից երեկոյան բաժանմունքներ։ Ընդունվում էին բանվորներ, ծառայողներ, կոլտնտեսականներ՝ աշխատանքի վայրի, կազմակերպությունների գործուղմամբ։
Լիստվենիչնայա (Շեգմասի վտակ)

Անվան այլ կիրառումների համար տե՛ս՝ Լիստվենիչնայա (այլ կիրառումներ)Լիստվենիչնայա  (ռուս.՝ Лиственничная ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիյու գետի աջ ափին՝ 14 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044961
Հիդրոլոգիական ուսումնասիրությունների կոդը - 103004496
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0
2009

2009 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 2009 թվականն է, 
XXI դարի 9-րդ տարին։


== Դեպքեր ==
Հունվարի 20 - Բարաք Օբաման ստանձնեց իր պաշտոնը որպես ԱՄՆ նախագահ։


== Ծնունդներ ==


== Մահեր ==
Փետրվարի 18 - Արմեն Հախնազարյան Archived 2020-03-29 at the Wayback Machine., Ճարտարապետ
Մարտի 23 - Ղուկաս Չուբարյան, հայ քանդակագործ
Ապրիլի 21 - Վիվիան Մեյեր, ամերիկացի լուսանկարչուհի, որը հայտնի է դարձել միայն իր մահից հետո
Հունիսի 5 - Հովիկ Ներսիսյան, պարսկահայ բանասեր և հայագետ (ծ. 1921)
հունիսի 25 - Մայքլ Ջեքսոն, ամերիկացի փոփ երգիչ, պարող, պրոդյուսեր և գործարար (ծնվ. 1958)
Հուլիսի 4 - Էդուարդ Զոհրաբյան, հայ արձակագիր, բանաստեղծ, թարգմանիչ։
Սեպտեմբերի 21 - Արևշատ Ավագյան, հայ քանդակագործ, նկարիչ
Սեպտեմբերի 24 - Ռոբերտ Սահակյանց Archived 2020-03-29 at the Wayback Machine., հայ անիմացիոն ֆիլմերի ռեժիսոր, սցենարիստ, մուլտիպլիկատոր
Հոկտեմբերի 1 - Զեյթունա Նասրետդինովա, ԽՍՀՄ ժողովրդական արտիստուհի
Հոկտեմբերի 16 - Գրիգոր Աղասյան, հայ նկարիչ
Նոյեմբերի 30 - Միլորադ Պավիչ, հարավսլավացի և սերբ բանաստեղծ, արձակագիր Archived 2020-03-29 at the Wayback Machine., պոստմոդերնիզմի Archived 2020-03-29 at the Wayback Machine. և մոգական ռեալիզմի ներկայացուցիչ, թարգմանիչ Archived 2020-03-29 at the Wayback Machine. և 17-19--րդ դարերի սերբական գրականության պատմագիր
Դեկտեմբերի 1 - Լուսիկ Կարապետյան, հայ գրականագետ (ծ. 1921)
Դեկտեմբերի 4 - Վյաչեսլավ Տիխոնով, խորհրդային և ռուս դերասան, ԽՍՀՄ ժողովրդական արտիստ
Մկրտիչ Սեդրակյան, հայ նկարիչ
Հարրի Նայքվիսթ

Հարրի Նայքվիսթ (շվեդական արտասանությամբ՝ Նյուքվիսթ, անգլ.՝ Harry Nyquist; փետրվարի 7, 1889(1889-02-07), Q10681034?, Շվեդիա - ապրիլի 4, 1976(1976-04-04), Harlingen, Քեմերոն շրջան, Տեխաս, ԱՄՆ), ինֆորմացիայի տեսության ռահվիրաներից  մեկը։ 


== Կենսագրություն ==
Հարրի Նայքվիստը ծնվել է Նիլսբյուում, Շվեդիայում։ Ներգաղթել է ԱՄՆ 1907 թվականին և 1912 թվականին ընդունվել է Հյուսիսային Դակոտայի համալսարան։ 1917 թվականին թեկնածուական դիսերտացիա է պաշտպանել ֆիզիկա առարկայից (դոկտորի աստիճան ֆիզիկայից) Եյլի համալսարանում։ 1917-1954 թվականը Նայքվիստն մինչև թոշակի անցնելն աշխատել է AT&T’s ընկերության զարգացման և հետազոտման բաժնում (1934 թվականից լաբորատորիան դարձել է Bell Labs Հեռախոսային Լաբորատորիայի մաս)։
Լինելով ճարտարագետ Բելլի Լաբորատորիայում, Հարրի Նեյքվիստը անցկացրել է կարևոր հետազոտություններ աղմուկի (Ջոնսոն-Նեյքվիստի աղմուկ) ջերմային տեսության, ուժեղացուցիչների հակադարձ կապի կայունության, հեռագրության, ֆակսիմիլային հաղորդման, հեռուստատեսության և հեռահաղորդակցության և այլ կարևոր խնդիրների վերաբերյալ։ Հերբերտ Ի․ Իվսի հետ նա օգնել է մշակել առաջին լուսահեռագրիչ սարքը՝ AT&T, որը հասարակությանն է ներկայացվել 1924 թվականին։  
Տեղեկության հաղորդման համար անհրաժեշտ Նայքվիստի վաղ աշխատանքը լայնության մասնակի ծավալի վերաբերյալ, որը հրապարակվել էր  «Certain factors affecting telegraph speed» (Bell System Technical Journal, 3, 324—346, 1924) հոդվածում, հիմք դրեց ինֆորմացիայի տեսության մշակման մեջ Կլոդ Շենոնի հետագա հաջողություններին։ 
1927 թվականին Նայքվիսթը հաստատեց, որ անկախ իմպուլսների քանակը, որոնք միավոր ժամանակում կարող են տրվել առանց աղավաղման, սահմանափակվող կապի ալիքի կրկնակի լայնության մասնակի ծավալ ունեն։ Նայքվիսթն իր արդյունքները հրապարակեց «Հեռահաղորդակցության եսության որոշակի  խնդիրներ» հոդվածում (1928)։ Այս կանոնը կապված է Կոտելնիկովի հայտնի թեորեմի հետ (նման արդյունքներ է ստացել ռուս գիտնական Կոտելնիկովը և ռուսալեզու գրականության մեջ այն  կոչվում են Կոտելնիկովի թեորեմ)։  
1932 թվականին հրապարակվեց ավտոմատ կառավարման ընդհանուր տեսությունը, որը մշակվել էր  Նայքվիսթի կողմից։ Այս տեսական հիմնավորմամբ անհամեմատ ավելի ուշ հայտնվեց գործնական կիրառությունը։ 


== Պարգևներ և կոչումներ ==
Նայքվիսթը 1960 թվականին ստացել է Ռադիոինժեներների համալսարանի Պատվո մեդալի «ջերմային աղմուկի քանակական հասկացության, տվյալների հղորդման և բացասական հետադարձ կապի հիմնավոր ներդրումների» համար։ 1960 թվականի հոկտեմբերին նա պարգևատրվել է Ֆրանկլինովսկյան Համալսարանի Ստյուարտ Բալլատինի մեդալով «վերջին 40 տարվա հաղորդակցության համակարգի տեսական վերլուծության և գործնական ներդրման համար, ներառյալ հեռահաղորդակցության տեսության սկզբական աշխատանքի, էլեկտրահաղորդիչների ջերմային աղմուկի և հետադարձ կապի»։ 1969 թվականին պարգևատրվել է ԻԱԱ-ի հիմնադիրների մրցանակով, որը հաստատվել է Ամերիկայի ազգային ճարտարագիտական ակադեմիայի կողմից։
Թոշակի անցնելուց հետո Նայքվիսթը ապրում էր Տեխաս նահանգի Ֆարր գյուղաքաղաքում, մահացել է 1976 թվականի ապրիլի 4-ին։ 


== Ծանոթագրություններ ==
Առյուծագի սովորական

Առյուծագի սովորական (լատ.՝ Leonurus cardiaca), խուլեղինջազգիների ընտանիքին պատկանող դեղաբույս։


== Նկարագրություն ==
Առանցքային արմատներով բազմամյա խոտաբույս է։ 30-100 սմ բարձրությամբ, վերին մասում ճյուղավորված, ուղիղ քառանիստ, մուգ կանաչ, մատնաձև բաժանվածտերևները դասավորված են հակադիր կոթունավոր ցողունների վրա։ Բազմածաղիկ հասկանման ծաղկաբույլեր առաջացնող մանր վարդագույն, հնգանդամ ծաղիկները աճում են օղակավոր տերևանութներում։ Երկշուրթ պսակը կրկնակի երկար է բաժակից։ Վերին շուրթը սաղավարտաձև է, իսկ ստորինը՝ եռաբլթակ։ Պտուղը կազմված է 4 չոր եռանիստ ընկուզիկներից։


== Տարածվածություն ==
Աճում է թփուտներում, գետերի հովիտներում, անտառների և ճանապարհների եզրերին, հանդիպում է բոլոր մարզերում։  Լավ մեղրատու բույս է։ Որոշ երկրներում աճեցվում է։


== Նշանակություն ==
Բուժական նպատակներով օգտագործում են դառը համով և թույլ հոտով բույսի վերգետնյա ծաղկող մասը և ստորին տերևները։ Այն իր մեջ պարունակում է դաբաղանյութեր, եթերային յուղեր, ալկալոիդներ, շաքարներ, սապոնիններ և այլն։


== Ծանոթագրություններ ==
Կոնդենսացում

Կոնդենսացում (ուշ լատ. condensatio — խտացում, թանձրացում, լատ. condenso—խտացնել, թանձրացնել), սեղմման կամ սառեցման հետևանքով նյութի անցումը գազային (գոլորշի) վիճակից հեղուկ կամ պինդ վիճակի։ Կոնդենսացումը, ինչպես և հակառակ երևույթը՝ գոլորշիացումը, առաջին կարգի ֆազային անցում է։ Ընթանում է տվյալ նյութի կրիտիկականից ցածր ջերմաստիճանում, որոշակի ճնշման (հագեցած գոլորշիների ճնշում) ներքո և ուղեկցվում է ջերմության այնպիսի քանակի անջատումով, ինչպիսին կլանվում է շոգեգոյացման կամ սուբլիմացման ժամանակ։ Ճնշումը և անջատված ջերմությունը կոնդենսացման պրոցեսում կախված են ջերմաստիճանից և որոշվում են Կլապեյրոն-Կլաուզիուսի հավասարումով։ Ամբողջ սպինով մասնիկների (բոզոններ) համակարգում հնարավոր է յուրատեսակ կոնդենսացոմ Բոզե-Էյնշտեյնյան կոնդենսացում), որը պայմանավորված է ոչ թե միջմասնիկային փոխազդեցությամբ, այլ բոզոնային համակարգի քվանտամեխանիկական հատկություններով։ Հաստատուն խտության իդեալական բոզոնային գազում մասնիկները որոշակի ջերմաստիճանից (Բոզե-էյնշտեյնյան կոնդենսացման կամ այլասերման ջերմաստիճան) սկսած (իսկ T=0°K ջերմաստիճանում՝ ամբողջովին) հավաքվում են նվազագույն էներգիայի մակարդակում։ Չունենալով համընթաց շարժման իմպուլս՝ այդ մասնիկները ներդրում չեն ունենում ճնշման մեջ։ Այդպիսի կոնդենսացումը երկրորդ կարգի ֆազային անցում է։
Կուսանաց անապատ (Շահումյանի շրջան, Արցախ)

Սուրբ Աստվածածին (հայտնի նաև՝ Կուսանաց անապատ), 12-17 դարերում կառուցված հայ առաքելական վանք Արցախի Հանրապետության Շահումյանի շրջանում, Թարթառ գետի աջ ափին։


== Հուշարձանախումբ ==
Հուշարձանախումբը ներառում է 4 շինություններ, որոնք միմյանց կից ձգված են արևելք-արևմուտք ուղղությամ։ Շինություններից երկուսը փոքր չափերի եկեղեցիներ են, մեկը սյունասրահ է, իսկ մյուսը՝ սյունասրահին կից գավիթ։ Գավիթից բացի մյուս երեքը կանգնուն են։ Բոլոր շինությունները կառուցված են անմշակ քարերով, կրաշաղախով, իսկ ներսից սվաղված են։
Սուրբ Աստվածածին եկեղեցուց 12-13 մետր հարավ գտնվում են ավելի ուշ ժամանակներում կառույցված շինություններ, որոնք նույնպես կանգուն են։ Սրանց մեջ կենտրոնական տեղ է զբաղեցնող եկեղեցին եռանավ թավածածք է։ Հուշարձանախմբի հին եկեղեցիների համեմատությամբ այստեղ խորանի երկու կողմերում կան մեկական ավանդատներ։ Պահպանված է նաև մկրտարանի ավազանը՝ հյուսիսային պատի մեջ։ Այս եկեղեցու արևմուտքից կան կից փոքր գավիթ-սրահ և ևս մեկ սենյակի ավերակներ։ Այս համեմատաբար ուշ շրջանի շինություննեի մասին արձանագրությունները բացակայում են, սակայն մասնագետներն այն թվագրում են 17-րդ դարով։
Հուշարձանախմբի հարավյին եզրում միաբանության շինությունների ավերակներն են, իսկ հարավ-արևմտյան հատվածում պահպանվել է 12-13-րդ դարերի մի մատուռ։


== Պատմություն ==
Կուսանաց անապատի հնագույն եկեղեցին թվագրվում է 1174 թվականին։ Այս մասին է վկայում շինության արևմտյան պատին փորագրված արձանագրությունը։
Ըստ հուշարձանագետ Սամվել Կարապետյանի, արևելյան փոքր եկեղեցու առջև մինչև 1989 թվականը, կողք-կողքի իրենց նախնական տեղում տեղադրված էին երկու գեղաքանդակ ու արձակագիր խաչքարեր։ Ադրբեջանական ԽՍՀ-ի կազմում գտնվելու տարիներին մեծապես տուժել է հուշարձանը, հատկապես փորձ է արվել վերացնել հայկական հետքը՝ այն աղվանական ներկայացնելու նպատակով։ 1993 թվականի ապրիլին շրջանի ազատագրումից հետո այդ խաչքարերը չկային, սակայն հայտնի է դրանց վրա արված արձանագրությունները։
Հուշարձանի տարածքում արձանագիր են նաև ցրված, կոտրատված ու տեղահան արված մի քանի խաչքարեր։


== Պատկերասրահ ==

		
		
		
		
		
		


== Ծանոթագրություններ ==
Մետաբազիտ

Մետաբազիտ (մետա..., և հունարեն  βάσις - հիմք), մետամորֆային ապարատ, առաջացել է հիմքային մագմատիկ ապարների մետամորֆիզմի հետևանքով։ Մետաբազիտներին են պատկանում մետամորֆացված դիաբազները, գաբբրոները, դիորիտները և երբեմն՝ թերթաքարերն ու ամֆիբոլիտները։